title: Sklep Sveta (EU) 2018/1536 z dne 9. oktobra 2018 o določitvi stališča, ki se zastopa v imenu Evropske unije v Odboru za vladne nabave v zvezi s pristopom Avstralije k Revidiranemu sporazumu o vladnih nabavah

text:
                  15.10.2018

                  SL

                  Uradni list Evropske unije

                  L 257/26

         SKLEP SVETA (EU) 2018/1536
         z dne 9. oktobra 2018
         o določitvi stališča, ki se zastopa v imenu Evropske unije v Odboru za vladne nabave v zvezi s pristopom Avstralije k Revidiranemu sporazumu o vladnih nabavah
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Avstralija je 2. junija 2015 zaprosila za pristop k Revidiranemu sporazumu o vladnih nabavah (v nadaljnjem besedilu: Revidirani sporazum GPA).

                     (2)

                     Avstralija je svoje zaveze o področju uporabe predložila pogodbenicam Revidiranega sporazuma GPA (v nadaljnjem besedilu: pogodbenice) v svoji končni ponudbi z dne 7. marca 2018.

                     (3)

                     Čeprav je končna ponudba Avstralije obsežna, ne zagotavlja popolnega pokritja. Zato je ustrezno, da Unija za Avstralijo uvede nekatere izjeme. Te posebne izjeme, navedene v Prilogi k temu sklepu, bodo postale del pogojev za pristop Avstralije k Revidiranemu sporazumu GPA in se bodo odražale v sklepu, ki ga bo Odbor za vladne nabave (v nadaljnjem besedilu: Odbor GPA) sprejel o pristopu Avstralije.

                     (4)

                     Pričakuje se, da bo pristop Avstralije k Revidiranemu Sporazumu GPA pozitivno prispeval k nadaljnjemu mednarodnemu odpiranju trgov javnih naročil.

                     (5)

                     V skladu s členom XXII(2) Revidiranega sporazuma GPA lahko katera koli članica STO pristopi k Revidiranemu sporazumu GPA pod pogoji, o katerih se dogovorijo zadevna članica in pogodbenice, pri čemer se ti pogoji navedejo v sklepu Odbora GPA.

                     (6)

                     Zato je primerno določiti stališče, ki se zastopa v imenu Unije v Odboru GPA v zvezi s pristopom Avstralije –

               SPREJEL NASLEDNJI SKLEP:

            Člen 1
            Stališče, ki se zastopa v imenu Unije v Odboru za vladne nabave, je odobritev pristopa Avstralije k Revidiranemu sporazumu o vladnih nabavah, ob upoštevanju posebnih pogojev za pristop, ki so priloženi temu sklepu.

            Člen 2
            Ta sklep začne veljati na dan sprejetja.

            V Luksemburgu, 9. oktobra 2018

                  Za Svet

                  Predsednica

               E. KÖSTINGER

            Priloga

               POGOJI EU ZA PRISTOP AVSTRALIJE K SPORAZUMU GPA

            S pristopom Avstralije k Sporazumu o vladnih nabavah:

                        —

                        se točka 3 oddelka 2 (Centralni državni organi naročniki držav članic EU) Priloge 1 k Dodatku I Obveznosti Evropske unije glasi:

                                       „3.

                                       Za blago, storitve, ponudnike in izvajalce storitev iz Združenih držav; Kanade; Japonske; Hongkonga, Kitajska; Singapurja; Koreje; Armenije; ločenega carinskega območja Tajvana, Penghuja, Kinmena in Matsuja; Nove Zelandije ter Avstralije naročila naslednjih centralnih državnih organov naročnikov, če niso označeni z zvezdico.“;

                        —

                        se opomba 2 opomb k Prilogi 1 k Dodatku I Obveznosti Evropske unije spremeni:

                                       „2.

                                       Določbe člena XVIII se ne uporabljajo za dobavitelje in ponudnike storitev iz Japonske, Koreje, ZDA in Avstralije pri ugovarjanju oddaji naročila dobavitelju ali ponudniku storitev iz pogodbenic, ki niso navedene, ki so v skladu z zadevnimi določbami zakonodaje EU mala ali srednja podjetja, dokler EU ne ugotovi, da ne uporabljajo več diskriminatornih ukrepov v korist nekaterih domačih malih in manjšinskih podjetij.“.

                  S pristopom Avstralije k Sporazumu o vladnih nabavah:

                        —

                        se v opombo 1 opomb k Prilogi 2 k Dodatku I Obveznosti Evropske unije za točko g) vstavijo naslednje točke:

                                       „(h)

                                       naročila regionalnih in lokalnih javnih organov naročnikov (javni organi naročniki upravnih enot, navedenih pod NUTS 2 in NUTS 3, in manjših upravnih enot, kot je navedeno v Uredbi (ES) št. 1059/2003 (kakor je bila spremenjena)) za blago, storitve, dobavitelje in ponudnike storitev iz Avstralije;

                                       (i)

                                       naročila regionalnih javnih organov med 200 000 SDR in 355 000 SDR ter naročila oseb javnega prava, ki so zajete v tej prilogi, med 200 000 SDR in 400 000 SDR za blago in storitve dobaviteljev in ponudnikov storitev iz Avstralije;

                                       (j)

                                       naročila naročnikov, ki so zajeti v tej prilogi, za:

                                                   i

                                                   motorna vozila, kot so opisana v spodaj navedenih poglavjih kombinirane nomenklature (KN):

                                                               8702

                                                               Motorna vozila za prevoz 10 ali več oseb, vštevši voznika

                                                               8703

                                                               Avtomobili in druga motorna vozila, konstruirana predvsem za prevoz oseb (razen vozil iz tarifne številke 8702), vključno z motornimi vozili za kombinirani prevoz oseb in blaga (tipa „karavan“, „kombi“ itd.) in dirkalnimi avtomobili

                                                               8704

                                                               Motorna vozila za prevoz blaga

                                                               8705

                                                               Motorna vozila za posebne namene (npr. samonakladalna vozila za prevoz vozil z okvarami, vozila z dvigali, gasilska vozila, vozila z vgrajenimi betonskimi mešalniki, vozila za čiščenje cest, vozila za škropljenje ali posipavanje, mobilne delavnice, mobilne radiološke enote), razen motornih vozil, ki so konstruirana predvsem za prevoz oseb ali blaga

                                                               8711

                                                               Motorna kolesa (tudi mopedi), kolesa in podobna vozila s pomožnim motorjem, z bočno prikolico ali brez nje; bočne prikolice

                                                               8713

                                                               Vozički za invalidne osebe, z motornim ali drugačnim mehanskim pogonom ali brez takega pogona

                                                   ii

                                                   sestavne dele motornih vozil, kot so opisani v spodaj navedenih poglavjih kombinirane nomenklature (KN):

                                                               8706 00

                                                               Šasije z vgrajenimi motorji, za motorna vozila iz tarifnih številk 8701 do 8705

                                                               8707

                                                               Karoserije (vključno kabine) za motorna vozila iz tarifnih številk 8701 do 8705

                                                               8708

                                                               Deli in pribor za motorna vozila iz tarifnih številk 8701 do 8705

                                                               8714

                                                               Deli in pribor vozil iz tarifnih številk 8711 do 8713

                                                               8716

                                                               Priklopniki in polpriklopniki; druga vozila, brez lastnega pogona; njihovi deli

                                             v zvezi z dobavitelji in ponudniki storitev iz Avstralije.“;

                        —

                        se opomba 2 opomb k Prilogi 2 k Dodatku I Obveznosti Evropske unije spremeni:

                                       „(2)

                                       Določbe člena XVIII se ne uporabljajo za dobavitelje in ponudnike storitev iz Japonske, Koreje, ZDA in Avstralije pri ugovarjanju oddaji naročila dobavitelju ali ponudniku storitev iz pogodbenic, ki niso navedene, ki so v skladu z zadevnimi določbami zakonodaje EU mala ali srednja podjetja, dokler EU ne ugotovi, da ne uporabljajo več diskriminatornih ukrepov v korist nekaterih domačih malih in manjšinskih podjetij.“.

                  S pristopom Avstralije k Sporazumu o vladnih nabavah se v opombo 6 opomb k Prilogi 3 k Dodatku I Obveznosti Evropske unije za točko r) vstavijo naslednje točke:

                           „(s)

                           naročila naročnikov, ki delujejo na področjih:

                           i

                           pridobivanja, prevoza ali distribucije pitne vode, ki so zajeti v tej prilogi;

                           ii

                           proizvodnje, prevoza ali distribucije električne energije, ki so zajeti v tej prilogi;

                           iii

                           letaliških infrastruktur, ki so zajete v tej prilogi;

                           iv

                           pomorskih pristanišč ali pristanišč na celinskih vodah ali drugih terminalskih zmogljivosti, ki so zajeti v tej prilogi;

                           v

                           storitev mestnih železnic, tramvajev, trolejbusov ali avtobusnega prevoza, ki so zajete v tej prilogi, in

                           vi

                           železniškega prevoza, ki je zajet v tej prilogi,

                     v zvezi z blagom, storitvami, dobavitelji in ponudniki storitev iz Avstralije.“.


title: Sklep Sveta (EU) 2018/1574 z dne 16. oktobra 2018 o imenovanju člana Odbora regij na predlog Italijanske republike

text:
                  19.10.2018

                  SL

                  Uradni list Evropske unije

                  L 262/60

         SKLEP SVETA (EU) 2018/1574
         z dne 16. oktobra 2018
         o imenovanju člana Odbora regij na predlog Italijanske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga italijanske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandata Luciana D'ALFONSA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se v Odbor regij imenuje:

                        —

                        Giovanni LOLLI, Vicepresidente della Regione Abruzzo.

            Člen 2
            Ta sklep začne veljati na dan sprejetja.

            V Luxembourgu, 16. oktobra 2018

                  Za Svet

                  Predsednik

               G. BLÜMEL

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta z dne 6. novembra 2018 o imenovanju dveh članic upravnega odbora Evropskega centra za razvoj poklicnega usposabljanja za Bolgarijo in Portugalsko

text:
                  8.11.2018

                  SL

                  Uradni list Evropske unije

                  C 402/2

         SKLEP SVETA
         z dne 6. novembra 2018
         o imenovanju dveh članic upravnega odbora Evropskega centra za razvoj poklicnega usposabljanja za Bolgarijo in Portugalsko
         (2018/C 402/03)
         SVET EVROPSKE UNIJE JE –
         ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
         ob upoštevanju seznamov predlaganih oseb, ki so jih Svetu predložile vlade držav članic za svoje predstavnike in Komisija za predstavnike organizacij delodajalcev in organizacij delavcev,
         ob upoštevanju naslednjega:

                     (1)

                     Svet je s Sklepom z dne 16. julija 2018 (2) in z njim povezanim popravkom (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2018 do 17. septembra 2021.

                     (2)

                     Bolgarija in Portugalska sta predlagali dve osebi za skupino vladnih predstavnikov –

               SPREJEL NASLEDNJI SKLEP:

            Člen 1
            Za članici upravnega odbora Evropskega centra za razvoj poklicnega usposabljanja se za obdobje, ki se konča 17. septembra 2021, imenujeta:
            I.   VLADNI PREDSTAVNIKI:

                        Bolgarija

                        Maria TODOROVA

                        Portugalska

                        Sandra RIBEIRO

            Člen 2
            Svet bo člane, ki še niso bili predlagani, imenoval pozneje.

            Člen 3
            Ta sklep začne veljati na dan sprejetja.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  UL L 39, 13.2.1975, str. 1.

            (2)  Sklep Sveta z dne 16. julija 2018 o novi sestavi članov upravnega odbora Evropskega centra za razvoj poklicnega usposabljanja (2018/C 253/03) (UL C 253, 19.7.2018, str. 9).

            (3)  Popravek Sklepa Sveta z dne 16. julija 2018 o zamenjavi članov upravnega odbora Evropskega centra za razvoj poklicnega usposabljanja (UL C 325, 14.9.2018, str. 20).


title: Sklep Sveta (EU) 2018/1663 z dne 6. novembra 2018 o stališču, ki se v imenu Evropske unije zavzame v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu, glede sprejetja evropskih standardov za poklicne kvalifikacije na področju plovbe po celinskih plovnih poteh

text:
                  8.11.2018

                  SL

                  Uradni list Evropske unije

                  L 278/20

         SKLEP SVETA (EU) 2018/1663
         z dne 6. novembra 2018
         o stališču, ki se v imenu Evropske unije zavzame v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu, glede sprejetja evropskih standardov za poklicne kvalifikacije na področju plovbe po celinskih plovnih poteh
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Revidirana konvencija o plovbi po Renu (v nadaljnjem besedilu: Konvencija) je začela veljati 14. aprila 1967.

                     (2)

                     V skladu s členom 46 Konvencije Centralna komisija za plovbo po Renu (CCNR) lahko sprejme resolucije, ki so zavezujoče za člane.

                     (3)

                     Evropski odbor za pripravo standardov za plovbo po celinskih plovnih poteh (CESNI) je bil ustanovljen 3. junija 2015 v okviru CCNR zaradi razvoja tehničnih standardov za celinsko plovbo na različnih področjih, zlasti v zvezi s plovili, informacijsko tehnologijo in posadko.

                     (4)

                     CESNI bo sprejel odločitev, da bo na svojem zasedanju 8. novembra 2018 sprejel evropske standarde za poklicne kvalifikacije na področju plovbe po celinskih plovnih poteh (v nadaljnjem besedilu: standardi za poklicne kvalifikacije). Na plenarnem zasedanju CCNR bo verjetno sprejeta resolucija, ki bo te standarde vključila v Pravilnik o osebju, ki pluje po Renu.

                     (5)

                     Primerno je, da se določi stališče, ki se v imenu Unije zavzame v CESNI in CCNR, saj bodo standardi za poklicne kvalifikacije odločilno vplivali na vsebino prava Unije, in sicer na Direktivo (EU) 2017/2397 Evropskega parlamenta in Sveta (1), in bodo imeli pravni učinek po pravilih, s katerimi se ureja komisija CCNR, ko sprejema te standarde.

                     (6)

                     Da se olajša mobilnost, zagotovi varnost plovbe ter zagotovi zaščita človeških življenj in okolja je pomembno, da so tehnične zahteve v različnih pravnih ureditvah v Evropi za člane posadk čim bolj harmonizirane. Zlasti bi bilo treba državam članicam, ki so tudi članice CCNR, dovoliti, da podprejo odločitve, ki harmonizirajo pravila CCNR s tistimi, ki se uporabljajo v Uniji.

                     (7)

                     Standardi za poklicne kvalifikacije, ki jih razvije CESNI, zagotavljajo minimalne harmonizirane evropske standarde in vključujejo standarde za kompetence, standarde za praktične izpite, standarde za zdravstveno zmožnost in standarde za odobritev simulatorjev.

                     (8)

                     Člen 32 Direktive (EU) 2017/2397, z učinkom od 18. januarja 2022, se sklicuje neposredno na standarde za poklicne kvalifikacije, ki jih je določil odbor CESNI. Komisija je pooblaščena, da v delegirane akte vključi celotno besedilo navedenih standardov, navede ali posodobi ustrezne sklice in določi datum začetka uporabe.

                     (9)

                     Stališče Unije bi morale izraziti države članice Unije, ki so članice CESNI in CCNR, pri čemer nastopijo skupaj –

               SPREJEL NASLEDNJI SKLEP:

            Člen 1

               1.   Stališče, ki se v imenu Unije zavzame 8. novembra 2018 v Evropskem odboru za pripravo standardov za plovbo po celinskih plovnih poteh (CESNI), je, da se podpre sprejetje evropskih standardov za poklicne kvalifikacije na področju plovbe po celinskih plovnih poteh (sklici cesni (18)_29 do cesni (18)_42).

               2.   Stališče, ki se v imenu Unije zavzame na plenarnem zasedanju Centralne komisije za plovbo po Renu (CCNR), kjer se sprejme odločitev o evropskih standardih za poklicne kvalifikacije na področju plovbe po celinskih plovnih poteh (sklici cesni (18)_29 do cesni (18)_42), je, da se podprejo predlogi, ki usklajujejo zahteve iz predpisov za osebje za plovbo po Renu s tistimi iz evropskih standardov za poklicne kvalifikacije na področju plovbe po celinskih plovnih poteh.

            Člen 2

               1.   Stališče Unije iz člena 1(1) skupaj izrazijo države članice, ki so članice CESNI.

               2.   Stališče Unije iz člena 1(2) skupaj izrazijo države članice, ki so članice CCNR.

            Člen 3
            O manjših tehničnih spremembah stališč iz člena 1 se lahko dogovorijo brez nadaljnjega sklepa Sveta.

            Člen 4
            Ta sklep začne veljati na dan sprejetja.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  Direktiva (EU) 2017/2397 Evropskega parlamenta in Sveta z dne 12. decembra 2017 o priznavanju poklicnih kvalifikacij na področju plovbe po celinskih plovnih poteh ter razveljavitvi direktiv Sveta 91/672/EGS in 96/50/ES (UL L 345, 27.12.2017, str. 53).


title: Sklep Sveta (EU) 2018/1664 z dne 6. novembra 2018 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Lietuvos bankas

text:
                  8.11.2018

                  SL

                  Uradni list Evropske unije

                  L 278/22

         SKLEP SVETA (EU) 2018/1664
         z dne 6. novembra 2018
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Lietuvos bankas
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 4. oktobra 2018 Svetu Evropske unije o zunanjem revizorju centralne banke Lietuvos bankas (ECB/2018/23) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet Evropske unije.

                     (2)

                     Mandat zunanjega revizorja centralne banke Lietuvos bankas je potekel po reviziji za poslovno leto 2017.

                     (3)

                     ECB je s Priporočilom z dne 18. maja 2018 (ECB/2018/15) (2) priporočila, da se za zunanjega revizorja centralne banke Lietuvos bankas za poslovna leta 2018 do 2021 imenuje družba UAB Deloitte Lietuva. Družba UAB Deloitte Lietuva imenovanja ni sprejela, zato je treba imenovati zunanjega revizorja za poslovna leta 2018 do 2021.

                     (4)

                     Svet ECB je priporočil, da se za zunanjega revizorja centralne banke Lietuvos bankas za poslovna leta 2018 do 2021 imenuje družba UAB Ernst & Young Baltic.

                     (5)

                     Sklep Sveta 1999/70/ES (3) bi bilo zato treba ustrezno spremeniti–

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 19 nadomesti z naslednjim:

                  „19.   Družba UAB Ernst & Young Baltic se odobri kot zunanji revizor centralne banke Lietuvos bankas za poslovna leta 2018 do 2021.“

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na Evropsko centralno banko.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  UL C 370, 12.10.2018, str. 1.

            (2)  Priporočilo Evropske centralne banke z dne 18. maja 2018 Svetu Evropske unije o zunanjem revizorju centralne banke Lietuvos bankas (ECB/2018/15) (UL C 181, 28.5.2018, str. 1).

            (3)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: Sklep Sveta (EU, Euratom) 2018/1665 z dne 6. novembra 2018 o imenovanju članice Evropskega ekonomsko-socialnega odbora na predlog Velikega vojvodstva Luksemburg

text:
                  8.11.2018

                  SL

                  Uradni list Evropske unije

                  L 278/23

         SKLEP SVETA (EU, Euratom) 2018/1665
         z dne 6. novembra 2018
         o imenovanju članice Evropskega ekonomsko-socialnega odbora na predlog Velikega vojvodstva Luksemburg
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga luksemburške vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Christopha HANSENA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Claudine OTTO, Conseiller en affaires européennes, avis et affaires juridiques à la Chambre de Commerce, se za preostanek mandata, ki se izteče 20. septembra 2020, imenuje za članico Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU) 2018/1714 z dne 6. novembra 2018 o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o odnosih in sodelovanju med Evropsko unijo in njenimi državami članicami na eni strani ter Avstralijo na drugi strani, o sprejetju poslovnika Skupnega odbora ter sprejetju mandata pododborov in delovnih skupin

text:
                  14.11.2018

                  SL

                  Uradni list Evropske unije

                  L 286/22

         SKLEP SVETA (EU) 2018/1714
         z dne 6. novembra 2018
         o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o odnosih in sodelovanju med Evropsko unijo in njenimi državami članicami na eni strani ter Avstralijo na drugi strani, o sprejetju poslovnika Skupnega odbora ter sprejetju mandata pododborov in delovnih skupin
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 212(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Okvirni sporazum med Evropsko unijo in njenimi državami članicami na eni strani ter Avstralijo na drugi strani (1) (v nadaljnjem besedilu: Sporazum) je bil podpisan 7. avgusta 2017 v Manili, delno pa se začasno uporablja od 4. oktobra 2018.

                     (2)

                     Člen 56(1) Sporazuma ustanavlja Skupni odbor, katerega naloge med drugim vključujejo spodbujanje učinkovitega izvajanja Sporazuma.

                     (3)

                     Člen 56(4) Sporazuma določa, da Skupni odbor sprejme svoj poslovnik ter da lahko ustanovi pododbore in delovne skupine za obravnavo določenih vprašanj.

                     (4)

                     Da se zagotovi učinkovito izvajanje Sporazuma, bi bilo treba poslovnik Skupnega odbora in mandat pododborov in delovnih skupin sprejeti čim prej.

                     (5)

                     Stališče Unije v okviru Skupnega odbora o sprejetju poslovnika Skupnega odbora ter sprejetju mandata pododborov in delovnih skupin bi zato moralo temeljiti na priloženih osnutkih sklepov Skupnega odbora –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame na prvi seji Skupnega odbora, ki je ustanovljen v skladu s členom 56 Okvirnega sporazuma o odnosih in sodelovanju med Evropsko unijo in njenimi državami članicami na eni strani ter Avstralijo na drugi strani, o sprejetju poslovnika Skupnega odbora ter sprejetju mandata pododborov in delovnih skupin, temelji na osnutkih sklepov Skupnega odbora, priloženih temu sklepu.

            Člen 2
            Ta sklep začne veljati na dan sprejetja.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  UL L 237, 15.9.2017, str. 7.

            OSNUTEK
            SKLEP št. …/2018 SKUPNEGA ODBORA EU-AVSTRALIJA
            z dne …
            o sprejetju poslovnika Skupnega odbora
            SKUPNI ODBOR EU-AVSTRALIJA JE –
            ob upoštevanju Okvirnega sporazuma med Evropsko unijo in njenimi državami članicami na eni strani ter Avstralijo na drugi strani (1) (v nadaljnjem besedilu: Sporazum) in zlasti člena 56 Sporazuma,
            ob upoštevanju naslednjega:

                        (1)

                        Deli Sporazuma se začasno uporabljajo od 4. oktobra 2018.

                        (2)

                        V skladu s členom 56(1) Sporazuma se ustanovi skupni odbor, ki ga sestavljajo predstavniki pogodbenic.

                        (3)

                        V skladu s členom 56(4) Sporazuma Skupni odbor sprejme svoj poslovnik –

                  SPREJEL NASLEDNJI SKLEP:

               Člen 1
               Sprejme se poslovnik Skupnega odbora, kot je določen v Prilogi k temu sklepu.

               Člen 2
               Ta sklep bo začel učinkovati na dan sprejetja.

               Podpisano v …,

                     Za Skupni odbor EU-Avstralija

                     Sopredsednika

               (1)  UL L 237, 15.9.2017, str. 7.

            PRILOGA
            POSLOVNIK SKUPNEGA ODBORA

               Člen 1
               Naloge in sestava

                  1.   Skupni odbor bo opravljal naloge iz člena 56 Sporazuma.

                  2.   Skupni odbor bodo sestavljali predstavniki pogodbenic na ustrezni ravni.

               Člen 2
               Predsednik
               Skupnemu odboru bosta sopredsedovali pogodbenici.

               Člen 3
               Zasedanja

                  1.   Skupni odbor se bo običajno sestal enkrat letno, razen če se pogodbenici dogovorita drugače. Seje, ki jih bosta sklicala sopredsednika, potekajo izmenično v Bruslju in Canberri na medsebojno dogovorjen datum. Na zahtevo ene od pogodbenic se lahko organizirajo izredne seje skupnega odbora, če pogodbenici tako soglasno odločita.

                  2.   Skupni odbor se bo običajno sestal na ravni visokih uradnikov, lahko pa se sestane na ministrski ravni.

               Člen 4
               Javnost
               Če pogodbenici ne odločita drugače, seje Skupnega odbora ne bodo javne.

               Člen 5
               Udeleženci sej

                  1.   Sekretarja bosta pred vsako sejo obvestila sopredsednika o predvideni sestavi delegacije vsake pogodbenice.

                  2.   Po potrebi in z dogovorom pogodbenic so lahko na seje Skupnega odbora povabljeni strokovnjaki ali predstavniki drugih teles kot opazovalci ali zato, da zagotovijo informacije o določeni zadevi.

               Člen 6
               Sekretarji
               Predstavnik Evropske službe za zunanje delovanje ter predstavnik ministrstva za zunanje zadeve in trgovino Avstralije bosta delovala skupaj kot sekretarja Skupnega odbora. Vsa sporočila za sopredsednika Skupnega odbora in od njiju se bodo posredovala sekretarjema.

               Člen 7
               Dnevni red sej

                  1.   Sopredsednika bosta pripravila začasni dnevni red vsake seje. Ta bo skupaj z ustreznimi dokumenti poslan drugi pogodbenici najpozneje 15 dni pred sejo.

                  2.   Začasni dnevni red bo vključeval točke, ki se predložijo sopredsednikoma najpozneje 21 dni pred sejo.

                  3.   Skupni odbor bo na začetku vsake seje sprejel končni dnevni red. Točke, ki niso na začasnem dnevnem redu, se lahko nanj uvrstijo, če se s tem strinjata obe pogodbenici.

                  4.   V dogovoru s pogodbenicama lahko sopredsednika po potrebi skrajšata roke iz člena 7(1) in (2).

               Člen 8
               Zapisnik

                  1.   V 30 koledarskih dneh po seji bosta sekretarja skupaj pripravila osnutek zapisnika vsake seje. Osnutek zapisnika bo temeljil na povzetku sklepov, sprejetih s strani Skupnega odbora, ki ga pripravita sopredsednika.

                  2.   Pogodbenici bosta osnutek zapisnika potrdili v 45 koledarskih dneh od zaključka seje ali do katerega koli drugega datuma, ki sta ga soglasno določili pogodbenici. Po tem, ko je bilo o osnutku zapisnika doseženo soglasje, bosta sopredsednika in sekretarja podpisala dva izvirnika. Vsaka pogodbenica bo prejela po en izvirnik.

               Člen 9
               Sklepi in priporočila

                  1.   Skupni odbor lahko svoje sklepe ali priporočila sprejme soglasno med pogodbenicami v skladu s členom 56(4) Sporazuma.

                  2.   Skupni odbor lahko sklene, da sprejme sklepe ali priporočila s pisnim postopkom. V takih primerih se bosta pogodbenici dogovorili za čas trajanja postopka. Če po izteku navedenega roka nobena od pogodbenic na predlagani sklep ali priporočilo ni izrazila nasprotovanja, bosta sopredsednika razglasila, da je bil sklep oziroma priporočilo sprejeto soglasno.

                  3.   Sklepi in priporočila Skupnega odbora se bodo naslovili „sklep“ oziroma „priporočilo“, čemur sledijo zaporedna številka, datum sprejetja in navedba predmeta urejanja. V vsakem sklepu bo naveden datum začetka njegove veljavnosti.

                  4.   Sklepi in priporočila, ki jih sprejme Skupni odbor, se bodo sestavili v dveh izvodih, ki ju podpišeta sopredsednika.

                  5.   Vsaka pogodbenica se lahko odloči, ali bo sklepe in priporočila Skupnega odbora objavila v svojem uradnem glasilu.

               Člen 10
               Korespondenca

                  1.   Korespondenca, naslovljena na Skupni odbor, bo naslovljena na sekretarja pogodbenice, kateri pripada avtor, ki bo nato o njej obvestil drugega sekretarja.

                  2.   Sekretarja bosta zagotovila, da se korespondenca, naslovljena na Skupni odbor, posreduje sopredsednikoma in po potrebi razpošlje v skladu s členom 11.

                  3.   Sekretariat bo korespondenco sopredsednikov poslal pogodbenicama in po potrebi razposlal kot dokumentacijo v skladu člena 11.

                  4.   Korespondenca za sopredsednika Skupnega odbora in od njiju je lahko v kakršni koli pisni obliki, vključno z elektronsko pošto.

               Člen 11
               Dokumenti
               Kadar posvetovanja Skupnega odbora temeljijo na dokumentih, bosta sekretarja te dokumente oštevilčila in razposlala udeležencem seje.

               Člen 12
               Stroški

                  1.   Vsaka pogodbenica bo krila vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sejah Skupnega odbora.

                  2.   Stroške, povezane z organizacijo zasedanj in razmnoževanjem dokumentov, bo krila pogodbenica gostiteljica seje.

               Člen 13
               Sprememba poslovnika
               Pogodbenici se lahko skupaj odločita za spremembo tega poslovnika v skladu s členom 9.

               Člen 14
               Pododbori in delovne skupine

                  1.   Skupni odbor se lahko odloči, da ustanovi pododbore in delovne skupine, ki mu pomagajo pri izvajanju njegovih nalog.

                  2.   Skupni odbor se lahko odloči, da spremeni področje pristojnosti pododbora ali delovne skupine ali razpusti kateri koli pododbor in delovno skupino, ki ju je ustanovil.

            OSNUTEK
            SKLEP št…/2018 SKUPNEGA ODBORA EU-AVSTRALIJA
            z dne …
            o sprejetju mandata pododborov in delovnih skupin
            SKUPNI ODBOR EU-AVSTRALIJA JE –
            ob upoštevanju Okvirnega sporazuma med Evropsko unijo in njenimi državami članicami na eni strani ter Avstralijo na drugi strani (1) (v nadaljnjem besedilu: Sporazum) in zlasti člena 56 Sporazuma ter člena 14 poslovnika Skupnega odbora,
            ob upoštevanju naslednjega: Člen 14(1) poslovnika Skupnega odbora določa, da lahko Skupni odbor ustanovi pododbore in delovne skupine, ki mu pomagajo pri izvajanju njegovih nalog –
            SPREJEL NASLEDNJI SKLEP:

               Člen 1
               Sprejme se mandat pododborov in delovnih skupin Skupnega odbora, kot je določen v Prilogi k temu sklepu.

               Člen 2
               Ta sklep bo začel učinkovati na dan sprejetja.

               Podpisano v …,

                     Za Skupni odbor EU-Avstralija

                     Sopredsednika

               (1)  UL EU L 237, 15.9.2017, str. 7.

            PRILOGA
            MANDAT PODODBOROV IN DELOVNIH SKUPIN SKUPNEGA ODBORA

               Člen 1
               Pododbori in delovne skupine lahko obravnavajo izvajanje Sporazuma na področjih, ki spadajo v njihovo pristojnost. Obravnavajo lahko tudi zadeve ali posebne projekte, povezane z ustreznim področjem dvostranskega sodelovanja.

               Člen 2

                  1.   Pododbori in delovne skupine bodo delovali v okviru pristojnosti Skupnega odbora. Poročali bodo predsedniku Skupnega odbora ter mu posredovali zapisnike in sklepe v 30 koledarskih dneh po zaključku vsake seje.

                  2.   Pododbori in delovne skupine ne bodo mogli sprejemati odločitev, svoja priporočila pa lahko predložijo Skupnemu odboru.

               Člen 3

                  1.   Pododbore in delovne skupine bodo sestavljali predstavniki obeh pogodbenic.

                  2.   Pododbori in delovne skupine lahko na svoje seje povabijo strokovnjake in se posvetujejo z njimi glede določenih točk dnevnega reda.

               Člen 4
               Pododborom in delovnim skupinam bosta sopredsedovali pogodbenici.

               Člen 5
               Predstavnika obeh pogodbenic bosta skupaj delovala kot sekretarja vsakega pododbora in delovne skupine.

               Člen 6

                  1.   Pododbori in delovne skupine se bodo sestali, kadar to zahtevajo okoliščine, in sicer na podlagi pisne zahteve katere koli od pogodbenic Sporazuma. Kraj in datum vsake seje bosta skupaj določili pogodbenici.

                  2.   Kadar ena od pogodbenic zahteva sejo pododbora ali delovne skupine, bo sekretar druge pogodbenice odgovoril v 15 delovnih dneh od prejema zahteve. V posebej nujnih primerih se lahko seje pododborov in delovnih skupin skličejo v krajšem času, če se obe pogodbenici s tem strinjata.

                  3.   Seje pododborov in delovnih skupin bosta skupaj sklicala sekretarja.

               Člen 7

                  1.   Vsaka od pogodbenic lahko zahteva, da sopredsednika dodata točko na dnevni red seje. Take zahteve se bodo predložile sekretarjema najmanj 15 delovnih dni pred sejo, kakršna koli podporna dokumentacija pa najmanj 10 delovnih dni pred sejo.

                  2.   Sekretarja bosta pogodbenicama posredovala začasni dnevni red najpozneje 5 delovnih dni pred sejo. V izrednih primerih lahko pogodbenici soglasno odločita, da bosta dodali točke na dnevni red v kratkem roku.

               Člen 8
               Sekretarja bosta skupaj pripravila osnutek zapisnika vsake seje.

               Člen 9
               Če pogodbenici ne odločita drugače, seje pododborov in delovnih skupin ne bodo javne.


title: Sklep Sveta (EU) 2018/1875 z dne 26. novembra 2018 o oblikovanju stališča, ki se v imenu Evropske unije zavzame v Odboru strokovnjakov za tehnična vprašanja Medvladne organizacije za mednarodni železniški promet (OTIF), glede nekaterih sprememb enotnih tehničnih predpisov – splošne določbe – podsistemi (UTP GEN-B) in enotnih tehničnih predpisov – telematske aplikacije za tovorni promet (UTP TAF)

text:
                  30.11.2018

                  SL

                  Uradni list Evropske unije

                  L 306/50

         SKLEP SVETA (EU) 2018/1875
         z dne 26. novembra 2018
         o oblikovanju stališča, ki se v imenu Evropske unije zavzame v Odboru strokovnjakov za tehnična vprašanja Medvladne organizacije za mednarodni železniški promet (OTIF), glede nekaterih sprememb enotnih tehničnih predpisov – splošne določbe – podsistemi (UTP GEN-B) in enotnih tehničnih predpisov – telematske aplikacije za tovorni promet (UTP TAF)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (v nadaljnjem besedilu: Konvencija COTIF), pristopila na podlagi Sklepa Sveta 2013/103/EU (1).

                     (2)

                     Vse države članice razen Cipra in Malte so pogodbenice Konvencije COTIF in jo uporabljajo.

                     (3)

                     Na podlagi člena 8 Konvencije COTIF je bil ustanovljen Odbor strokovnjakov za tehnična vprašanja (v nadaljnjem besedilu: Odbor) Medvladne organizacije za mednarodni železniški promet. V skladu s točko (b) člena 20(1) Konvencije COTIF ter členom 6 in členom 8a Dodatka F (APTU) k navedeni konvenciji je Odbor pristojen za odločanje o sprejetju enotnih tehničnih predpisov (UTP) ali določbe o spremembi enotnega tehničnega predpisa na podlagi Dodatka F (APTU) in Dodatka G (ATMF) h Konvenciji COTIF.

                     (4)

                     Odbor se je po 11. seji, ki je potekala 12. in 13. junija 2018, odločil, da bo s pisnim postopkom sprejel spremembe točk 2.1, 2.2 in 2.3 UTP GEN-B, tako da bi se v opredelitev infrastrukturnih podsistemov vključili nivojski prehodi in drugi gradbeni objekti, na primer mostovi, kot je določeno v Prilogi k temu sklepu.

                     (5)

                     Cilj teh sprememb je opredelitev podsistemov iz UTP GEN-B uskladiti z opredelitvijo podsistemov Unije, kot je določena v Prilogi II k Direktivi (EU) 2016/797 Evropskega parlamenta in Sveta (2), tako da se v opredelitev infrastrukturnih podsistemov vključijo nivojski prehodi in drugi gradbeni objekti, na primer mostovi.

                     (6)

                     Predlagane spremembe so skladne z zakonodajo in strateškimi cilji Unije, saj prispevajo k uskladitvi zakonodaje OTIF z ustreznim pravom Unije, zato bi jih Unija morala podpreti.

                     (7)

                     Primerno je, da se določi stališče, ki se v imenu Unije zavzame v Odboru, saj bodo spremembe točk 2.1, 2.2 in 2.3 UTP GEN-B na podlagi Dodatka F (APTU) h Konvenciji COTIF zavezujoče za Unijo. Primerno je tudi podpreti vse uskladitve UTP TAF s tehničnimi specifikacijami za interoperabilnost v Uniji (TAF TSI) –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame v Odboru strokovnjakov za tehnična vprašanja Konvencije o mednarodnem železniškem prometu z dne 9. maja 1980, glede sprememb točk 2.1, 2.2 in 2.3 enotnih tehničnih predpisov – splošne določbe – podsistemi (UTP GEN-B) in enotnih tehničnih predpisov – telematske aplikacije za tovorni promet (UTP TAF) je določeno v Prilogi, priloženi temu sklepu.

            Člen 2
            Sklepi Odbora se po sprejetju objavijo v Uradnem listu Evropske unije, vključno z navedbo datuma začetka veljavnosti.

            Člen 3
            Ta sklep začne veljati na dan sprejetja.

            V Bruslju, 26. novembra 2018

                  Za Svet

                  Predsednica

               J. BOGNER-STRAUSS

            (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).

            (2)  Direktiva (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (UL L 138, 26.5.2016, str. 44).

            PRILOGA

                  Predlagane spremembe, ki jih s pisnim postopkom sprejme Odbor strokovnjakov za tehnična vprašanja OTIF

                        1.

                        Za pozitivno glasovanje o spremembah točk 2.1, 2.2 in 2.3 enotnih tehničnih predpisov UTP GEN B, ki jih je predlagal Odbor strokovnjakov za tehnična vprašanja, kot so navedene v delovnem dokumentu Odbora TECH-18010-CTE11-5 in v nadaljevanju:
                        „2.1   Infrastruktura
                        Konvencija COTIF vključuje infrastrukturo […], ki zajema vmesnike z vozili. […]
                        2.2   Energija
                        Konvencija COTIF vključuje energetski sistem, ki zajema le vmesnike z vozili. Zato energetski podsistem vključuje le vozno mrežo (kontaktni vodnik) in kakovost dobavljene energije.
                        2.3   Vodenje-upravljanje in signalizacija ob progi
                        Konvencija COTIF vključuje vodenje-upravljanje in signalizacijo ob progi […], ki zajema vmesnike z vozili.“

                        2.

                        Za pozitivno glasovanje o spremembah UTP TAF, ki jih je predlagal Odbor strokovnjakov za tehnična vprašanja in ki vključujejo posodobitev seznama tehničnih dokumentov iz UTP TAF z ustreznim novim revidiranim seznamom iz (Dodatka I) k TSI TAF.


title: Sklep Sveta (EU) 2018/1869 z dne 26. novembra 2018 o podpisu, v imenu Unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov

text:
                  30.11.2018

                  SL

                  Uradni list Evropske unije

                  L 306/1

         SKLEP SVETA (EU) 2018/1869
         z dne 26. novembra 2018
         o podpisu, v imenu Unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Uredba (EU) št. 610/2013 Evropskega parlamenta in Sveta (1) je uvedla horizontalne spremembe v pravnem redu Unije na področju vizumov in meja ter opredelila kratkoročno bivanje kot največ 90 dni v katerem koli 180-dnevnem obdobju.

                     (2)

                     Zaradi popolne uskladitve z ureditvijo Unije glede kratkoročnega bivanja je treba v Sporazum med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov (2) vključiti to novo opredelitev.

                     (3)

                     Svet je 9. oktobra 2014 pooblastil Komisijo za začetek pogajanj s Federativno republiko Brazilijo glede Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov (v nadaljnjem besedilu: Sporazum). Pogajanja o Sporazumu so bila uspešno zaključena s parafiranjem Sporazuma 31. oktobra 2017.

                     (4)

                     Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (3) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

                     (5)

                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (4) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (6)

                     Sporazum bi bilo treba podpisati, besedilo izjave, priložene temu sklepu, kot tudi besedilo skupnih izjav, priloženih Sporazumu, pa bi bilo treba odobriti v imenu Unije –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov se odobri v imenu Unije s pridržkom sklenitve navedenega sporazuma (5).

            Člen 2
            Besedilo izjave, priložene temu sklepu, in besedilo skupnih izjav, priloženih Sporazumu, se odobri v imenu Unije.

            Člen 3
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 4
            Ta sklep začne veljati na dan sprejetja.

            V Bruslju, 26. novembra 2018

                  Za Svet

                  Predsednica

               J. BOGNER-STRAUSS

            (1)  Uredba (EU) št. 610/2013 Evropskega parlamenta in Sveta z dne 26. junija 2013 o spremembi Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah), Konvencije o izvajanju Schengenskega sporazuma, uredb Sveta (ES) št. 1683/95 in (ES) št. 539/2001 ter uredb (ES) št. 767/2008 in (ES) št. 810/2009 Evropskega parlamenta in Sveta (UL L 182, 29.6.2013, str. 1).

            (2)  UL L 66, 12.3.2011, str. 2.

            (3)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

            (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

            (5)  Besedilo Sporazuma bo objavljeno skupaj s sklepom o sklenitvi Sporazuma.

            PRILOGA

               Izjava Evropske Unije v zvezi z začetkom veljavnosti Uredbe (EU) 2017/2226 o vzpostavitvi Sistema Vstopa/Izstopa (SVI) in Državami Članicami, ki v celoti uporabljajo Schengenski pravni red

            Uredba (EU) 2017/2226 Evropskega parlamenta in Sveta z dne 30. novembra 2017 o vzpostavitvi sistema vstopa/izstopa (SVI) za evidentiranje podatkov o vstopu in izstopu ter podatkov o zavrnitvi vstopa državljanov tretjih držav pri prehajanju zunanjih meja držav članic in določitvi pogojev za dostop do SVI zaradi preprečevanja, odkrivanja in preiskovanja kaznivih dejanj ter o spremembi Konvencije o izvajanju Schengenskega sporazuma in uredb (ES) št. 767/2008 ter (EU) št. 1077/2011 je začela veljati 29. decembra 2017.
            Zato bodo za namene tega sporazuma od datuma začetka uporabe Uredbe (EU) 2017/2226 (1) države članice, ki v celoti uporabljajo schengenski pravni red, veljale kot države članice, ki uporabljajo sistem vstopa/izstopa na zunanjih mejah. Obdobje največ 90 dni v katerem koli obdobju 180 dni se bo izračunalo ob upoštevanju trajanja bivanja v vseh državah članicah, ki uporabljajo sistem vstopa/izstopa na zunanjih mejah.

               (1)  Datum začetka uporabe bo v skladu s členom 73 Uredbe (EU) 2017/2226 določila Komisija.


Odločba Komisije z dne 03/12/2018 o razglasitvi združljivosti koncentracije s skupnim trgom (Zadeva št. COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2018/2008 z dne 17. decembra 2018 o spremembi in podaljšanju Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)

text:
                  18.12.2018

                  SL

                  Uradni list Evropske unije

                  L 322/24

         SKLEP SVETA (SZVP) 2018/2008
         z dne 17. decembra 2018
         o spremembi in podaljšanju Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 15. aprila 2014 sprejel Sklep 2014/219/SZVP (1) o misiji Evropske unije v okviru SVOP v Maliju (EUCAP Sahel Mali).

                     (2)

                     Svet je s Sklepom (SZVP) 2017/50 (2) med drugim mandat misije podaljšal do 14. januarja 2019 ter s Sklepom (SZVP) 2017/2264 (3) zanjo določil referenčni finančni znesek do istega datuma.

                     (3)

                     Ker Svet še ni potrdil dokumentov o načrtovanju regionalizacije Sahela ter sprejel sklepa, s katerim naj bi bil ustrezno spremenjen Sklep 2014/219/SZVP, bi bilo treba navedeni sklep podaljšati do 28. februarja 2019.

                     (4)

                     Finančni referenčni znesek bi bilo treba zato podaljšati do 28. februarja 2019.

                     (5)

                     Sklep 2014/219/SZVP bi bilo treba ustrezno spremeniti.

                     (6)

                     Misija EUCAP Sahel Mali se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –

               SPREJEL NASLEDNJI SKLEP:

            Člen 1
            Sklep 2014/219/SZVP se spremeni:

                        (1)

                        v členu 14(1) se peti odstavek nadomesti z naslednjim:
                        „Referenčni finančni znesek za kritje odhodkov, povezanih z EUCAP Sahel Mali, od 15. januarja 2018 do 28. februarja 2019 znaša 28 450 000 EUR.“;

                        (2)

                        v členu 18 se drugi stavek nadomesti z naslednjim:
                        „Uporablja se do 28. februarja 2019.“

            Člen 2
            Ta sklep začne veljati na dan sprejetja.
            Uporablja se od 15. januarja 2019.

            V Bruslju, 17. decembra 2018

                  Za Svet

                  Predsednica

               E. KÖSTINGER

            (1)  Sklep Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (UL L 113, 16.4.2014, str. 21).

            (2)  Sklep Sveta (SZVP) 2017/50 z dne 11. januarja 2017 o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali) (UL L 7, 12.1.2017, str. 18).

            (3)  Sklep Sveta (SZVP) 2017/2264 z dne 7. decembra 2017 o spremembi Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali) (UL L 324, 8.12.2017, str. 52).


title: Sklep Evropske centralne banke (EU) 2018/2049 z dne 12. decembra 2018 o odobritvi obsega izdaje kovancev v letu 2019 (ECB/2018/35)

text:
                  21.12.2018

                  SL

                  Uradni list Evropske unije

                  L 327/87

         SKLEP EVROPSKE CENTRALNE BANKE (EU) 2018/2049
         z dne 12. decembra 2018
         o odobritvi obsega izdaje kovancev v letu 2019 (ECB/2018/35)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 128(2) Pogodbe,
         ob upoštevanju Sklepa Evropske centralne banke (EU) 2015/2332 z dne 4. decembra 2015 o postopkovnem okviru za odobritev obsega izdaje eurokovancev (ECB/2015/43) (1) in zlasti člena 2(9) Sklepa,
         ob upoštevanju naslednjega:

                     (1)

                     Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, katerih valuta je euro.

                     (2)

                     Devetnajst držav članic, katerih valuta je euro, je ECB v odobritev predložilo svoje zahteve za odobritev obsega izdaje kovancev v letu 2019, dopolnjene s pojasnili o metodologiji napovedovanja. Nekatere od teh držav članic so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice štejejo za pomembne za utemeljitev zahteve za odobritev.

                     (3)

                     Ker je za pravico držav članic, da izdajo eurokovance, potrebna odobritev ECB o obsegu izdaje, države članice ne smejo preseči obsega, ki ga odobri ECB, brez predhodne odobritve ECB.

                     (4)

                     V skladu s členom 2(9) Sklepa (EU) 2015/2332 (ECB/2015/43) je pooblastilo za sprejemanje odločitev o letnih zahtevah za odobritev letnega obsega izdaje kovancev, ki jih predložijo države članice, katerih valuta je euro, kadar zahtevanega obsega izdaje kovancev ni treba spremeniti, preneseno na Izvršilni odbor –

               SPREJEL NASLEDNJI SKLEP:

            Člen 1
            Odobritev obsega izdaje eurokovancev v letu 2019
            ECB s tem sklepom odobri obseg izdaje eurokovancev s strani držav članic, katerih valuta je euro, v letu 2019, kakor je določeno v naslednji tabeli:

                        Odobreni obseg izdaje eurokovancev v letu 2019

                        Tečajni kovanci

                        Zbirateljski kovanci
                        (niso namenjeni za obtok)

                        Obseg izdaje kovancev

                        (v milijonih EUR)

                        (v milijonih EUR)

                        (v milijonih EUR)

                        Belgija

                        46,0

                        1,0

                        47,0

                        Nemčija

                        401,0

                        231,0

                        632,0

                        Estonija

                        10,2

                        0,3

                        10,5

                        Irska

                        11,0

                        0,5

                        11,5

                        Grčija

                        110,9

                        0,6

                        111,5

                        Španija

                        357,2

                        30,0

                        387,2

                        Francija

                        235,8

                        50,1

                        285,9

                        Italija

                        204,2

                        2,1

                        206,3

                        Ciper

                        13,5

                        0,1

                        13,6

                        Latvija

                        15,7

                        0,2

                        15,9

                        Litva

                        22,0

                        0,7

                        22,7

                        Luksemburg

                        12,4

                        0,2

                        12,6

                        Malta

                        9,0

                        0,2

                        9,2

                        Nizozemska

                        25,0

                        3,0

                        28,0

                        Avstrija

                        73,2

                        153,4

                        226,6

                        Portugalska

                        43,1

                        2,5

                        45,6

                        Slovenija

                        22,0

                        1,5

                        23,5

                        Slovaška

                        17,0

                        1,2

                        18,2

                        Finska

                        15,0

                        10,0

                        25,0

                           Skupaj

                           1 644,2

                           488,6

                           2 132,8

            Člen 2
            Začetek učinkovanja
            Ta sklep začne učinkovati na dan, ko so o njem uradno obveščeni naslovniki.

            Člen 3
            Naslovniki
            Ta sklep je naslovljen na države članice, katerih valuta je euro.

            V Frankfurtu na Majni, 12. decembra 2018

                  Predsednik ECB

               Mario DRAGHI

            (1)  UL L 328, 12.12.2015, str. 123.


title: Sklep Sveta z dne 17. decembra 2018 o imenovanju treh članov upravnega odbora Evropskega centra za razvoj poklicnega usposabljanja za Bolgarijo, Hrvaško in Italijo

text:
                  21.12.2018

                  SL

                  Uradni list Evropske unije

                  C 460/9

         SKLEP SVETA
         z dne 17. decembra 2018
         o imenovanju treh članov upravnega odbora Evropskega centra za razvoj poklicnega usposabljanja za Bolgarijo, Hrvaško in Italijo
         (2018/C 460/08)
         SVET EVROPSKE UNIJE JE –
         ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
         ob upoštevanju seznamov predlaganih oseb, ki jih je Svetu predložila Komisija za predstavnike organizacij delodajalcev,
         ob upoštevanju naslednjega:

                     (1)

                     Svet je s Sklepom z dne 16. julija 2018 (2) in njegovim popravkom (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2018 do 17. septembra 2021.

                     (2)

                     Komisija je predlagala tri osebe za skupino predstavnikov organizacij delodajalcev –

               SPREJEL NASLEDNJI SKLEP:

            Člen 1
            Za člane upravnega odbora Evropskega centra za razvoj poklicnega usposabljanja se za obdobje, ki se konča 17. septembra 2021, imenujejo naslednje tri osebe:
            PREDSTAVNIKI ORGANIZACIJ DELODAJALCEV:

                        Bolgarija

                        Daniela SIMIDCHIEVA

                        Hrvaška

                        Jasminka MARTINOVIĆ

                        Italija

                        Alfonso BALSAMO

            Člen 2
            Svet člane, ki še niso bili predlagani, imenuje pozneje.

            Člen 3
            Ta sklep začne veljati na dan sprejetja.

            V Bruslju, 17. decembra 2018

                  Za Svet

                  Predsednica

               E. KÖSTINGER

            (1)  UL L 39, 13.2.1975, str. 1.

            (2)  Sklep Sveta z dne 16. julija 2018 o novi sestavi članov upravnega odbora Evropskega centra za razvoj poklicnega usposabljanja (2018/C 253/03) (UL C 253, 19.7.2018, str. 9).

            (3)  Popravek Sklepa Sveta z dne 16. julija 2018 o novi sestavi upravnega odbora Evropskega centra za razvoj poklicnega usposabljanja (UL C 325, 14.9.2018, str. 20).


               21.12.2018

               SL

               Uradni list Evropske unije

               C 463/89

      P8_TA(2018)0030
      Revizija Okvirnega sporazuma o odnosih med Evropskim parlamentom in Evropsko komisijo
      Sklep Evropskega parlamenta z dne 7. februarja 2018 o reviziji Okvirnega sporazuma o odnosih med Evropskim parlamentom in Evropsko komisijo (2017/2233(ACI))
      (2018/C 463/21)

         Evropski parlament,

                  —

                  ob upoštevanju sklepa konference predsednikov dne 5. oktobra 2017,

                  —

                  ob upoštevanju izmenjave pisem med predsednikom Parlamenta in predsednikom Komisije, zlasti pisma slednjega z dne 2. oktobra 2017, v katerem se strinja s pripravljenimi predlogi, ki jih je predsednik Parlamenta predložil 7. septembra 2017,

                  —

                  ob upoštevanju Okvirnega sporazuma o odnosih med Evropskim parlamentom in Evropsko komisijo (1) in osnutka njegovih sprememb,

                  —

                  ob upoštevanju člena 10(1) in (4) ter člena 17(3) in (7) Pogodbe o Evropski uniji (PEU) ter člena 245 Pogodbe o delovanju Evropske unije (PDEU),

                  —

                  ob upoštevanju člena 41 Listine Evropske unije o temeljnih pravicah,

                  —

                  ob upoštevanju člena 295 PDEU,

                  —

                  ob upoštevanju delovnega programa Komisije za leto 2017 (2),

                  —

                  ob upoštevanju svoje resolucije z dne 11. novembra 2015 o reformi volilne zakonodaje Evropske unije (3),

                  —

                  ob upoštevanju svoje resolucije z dne 1. decembra 2016 o izjavah o interesih komisarjev – smernice (4),

                  —

                  ob upoštevanju svoje resolucije z dne 16. februarja 2017 o izboljšanju delovanja Evropske unije z izkoriščanjem potenciala Lizbonske pogodbe (5),

                  —

                  ob upoštevanju svoje resolucije z dne 14. septembra 2017 o preglednosti, odgovornosti in integriteti v institucijah EU (6),

                  —

                  ob upoštevanju osnutka sklepa Komisije z dne 12. septembra 2017 o kodeksu ravnanja za člane Evropske komisije, zlasti člena 10 sodelovanju v evropski politiki v času mandata,

                  —

                  ob upoštevanju posodobljene študije Generalnega direktorata za notranjo politiko z naslovom „The Code of conduct for Commissioners – Improving effectiveness and efficiency“ (Kodeks ravnanja komisarjev – izboljšanje uspešnosti in učinkovitosti),

                  —

                  ob upoštevanju člena 140(1) Poslovnika,

                  —

                  ob upoštevanju poročila Odbora za ustavne zadeve (A8-0006/2018),

                  A.

                  ker člen 10(1) PEU določa, da delovanje Unije temelji na predstavniški demokraciji, in ker ima Komisija kot izvršilna veja Unije odločilno vlogo pri delovanju Unije;

                  B.

                  ker člen 10(3) in člen 11 PEU podeljuje državljanom Unije pravico do sodelovanja v demokratičnem življenju Unije;

                  C.

                  ker člen 17(3) PEU določa, da je Komisija je pri izvrševanju svojih obveznosti popolnoma neodvisna, da so člani Komisije izbrani na podlagi svoje splošne usposobljenosti in zavzetosti za Evropo, med osebami, katerih neodvisnost je nedvomna, in ne smejo zahtevati niti sprejemati navodil od posameznih vlad, institucij, organov, uradov ali agencij;

                  D.

                  ker je namen osnutka sprememb izvajanje demokratičnih načel pri izvolitvi predsednika Komisije, v skladu s členom 17(7) PEU;

                  E.

                  ker osnutek sprememb omogoča, da člani Komisije kandidirajo na evropskih volitvah, ne da bi morali odstopiti;

                  F.

                  ker je v državah članicah običajna praksa, da člani vlade kandidirajo na nacionalnih zakonodajnih volitvah, ne da bi jim bilo treba odstopiti;

                  G.

                  ker osnutek sprememb tudi omogoča, da evropske politične stranke člane Komisije imenujejo kot vodilne kandidate („Spitzenkandidaten“) za položaj predsednika Komisije;

                  H.

                  ker je Parlament v svojem predlogu za revizijo Akta o volitvah članov Evropskega parlamenta s splošnimi neposrednimi volitvami (7) že podprl postopek vodilnih kandidatov, kot je izrecno določen v Pogodbi;

                  I.

                  ker v skladu s členom 10(4) PEU politične stranke na evropski ravni prispevajo k oblikovanju evropske politične zavesti in ker so s členoma 10(3) in 11(1) PEU v to zajeti tudi državljani in predstavniška združenja;

                  J.

                  ker osnutek sprememb omogoča tudi potrebne zaščitne ukrepe za varovanje preglednosti, nepristranskosti, zaupnosti in kolegialnosti, ki se vse še naprej uporabljajo za kampanje članov komisije;

                  K.

                  ker osnutek sprememb predsednika Komisije zavezuje, da Parlament obvesti o ukrepih, sprejetih za zagotovitev spoštovanja načel neodvisnosti, poštenosti in diskretnosti iz člena 245 PDEU in Kodeksa ravnanja za člane Evropske komisije, ko komisarji kandidirajo v volilnih kampanjah na evropskih volitvah;

                  L.

                  ker osnutek sprememb določa, da člani Komisije ne smejo uporabljati človeških ali materialnih virov Komisije za dejavnosti, povezane z volilno kampanjo;

                  1.

                  opozarja, da bo predsednika Komisije izvolil Evropski parlament na predlog Evropskega sveta in po ustreznih posvetovanjih, pri čemer se bodo upoštevali izidi evropskih volitev, in da bodo evropske politične stranke tako kot leta 2014 izbrale vodilne kandidate („Spitzenkandidaten“), da bi evropskim državljanom dali možnost izbire predsednika Komisije na evropskih volitvah;

                  2.

                  opozarja, da postopek z vodilnimi kandidati odraža medinstitucionalno ravnovesje med Parlamentom in Evropskim svetom, kot je določeno v Pogodbah; poleg tega poudarja, da je ta nadaljnji korak h krepitvi parlamentarne razsežnosti Unije načelo, ki ga ni mogoče spremeniti;

                  3.

                  poudarja, da Evropski svet tvega, če ne bo upošteval postopka z vodilnimi kandidati, da bi Parlamentu predlagal v odobritev kandidata za predsednika Komisije, ki ne bi imel dovolj velike parlamentarne podpore;

                  4.

                  opozarja, da je Evropski parlament pripravljen zavrniti vsakega kandidata v postopku imenovanja predsednika Komisije, ki v obdobju pred evropskimi volitvami ni bil imenovan za vodilnega kandidata;

                  5.

                  meni, da postopek z vodilnimi kandidati tudi prispeva k preglednosti, ker so kandidati za predsednika Komisije znani že pred evropskimi volitvami, namesto po njih, kot je bilo doslej;

                  6.

                  poudarja, da postopek z vodilnimi kandidati spodbuja politično ozaveščenost evropskih državljanov pred evropskimi volitvami in krepi politično legitimnost tako Parlamenta kot Komisije z bolj neposredno povezavo med volitvami v oba organa in izbiro volivcev; zato priznava pomembno dodano vrednost načela vodilnih kandidatov pri cilju krepitve politične narave Komisije;

                  7.

                  meni, da bi politično legitimnost Komisije še dodatno okrepili, če bo več izvoljenih poslancev Evropskega parlamenta imenovanih za člane Komisije;

                  8.

                  opozarja, da so v času pred evropskimi volitvami leta 2014 vse glavne evropske politične stranke sprejele postopek z vodilnimi kandidati in navedle svojega kandidata za predsednika Komisije in da so med kandidati potekale javne razprave, ki so udejanile ustavno in politično prakso, ki odraža medinstitucionalno ravnovesje, določeno v Pogodbah;

                  9.

                  meni, da se je postopek z vodilnimi kandidati leta 2014 izkazal za uspešnega in poudarja, da bodo evropske volitve leta 2019 priložnost za utrditev uporabe te prakse;

                  10.

                  spodbuja evropske politične stranke, naj imenujejo svoje vodilne kandidate po odprtem, preglednem in demokratičnem postopku;

                  11.

                  meni, da je osnutek sprememb v skladu s členoma 10(1) in 17(7) PEU in ga pozdravlja kot napredek k utrjevanju postopka demokratičnih volitev predsednika Komisije;

                  12.

                  je seznanjen s tem, da je za člane Evropske komisije začel veljati revidirani kodeks ravnanja, katerega namen je razjasniti obveznosti, ki veljajo za člane Komisije med službenim časom in zunaj njega; želi spomniti na stališča, ki jih je že izrazil Evropski parlament, kar zadeva, med drugim, obdobje mirovanja, ki se uporablja za nekdanje člane Komisije po prenehanju mandata, preglednost, imenovanje neodvisnega odbora za etiko in sodelovanje v evropskih volilnih kampanjah;

                  13.

                  meni, da bi bilo treba v Kodeksu ravnanja za člane Komisije določiti visoke standarde preglednosti, nepristranskosti in zaščitne ukrepe, da bi se izognili morebitnemu navzkrižju interesov članov Komisije med kampanjo;

                  14.

                  še posebej opozarja na svojo zahtevo po uporabi triletnega obdobja mirovanja za nekdanje člane Komisije po prenehanju mandata;

                  15.

                  odobri spremembe Okvirnega sporazuma o odnosih med Evropskim parlamentom in Evropsko komisijo, ki so priložene temu sklepu;

                  16.

                  naroči svojemu predsedniku, naj podpiše te spremembe skupaj s predsednikom Komisije ter poskrbi za njihovo objavo v Uradnem listu Evropske unije;

                  17.

                  naroči svojemu predsedniku, naj ta sklep in njegovo prilogo posreduje Komisiji ter v vednost Svetu in parlamentom držav članic.

         (1)  UL L 304, 20.11.2010, str. 47.

         (2)  Sporočilo Komisije z dne 25. oktobra 2016 z naslovom „Delovni program Komisije za leto 2017 – Za Evropo, ki varuje, opolnomoča in ščiti“ (COM(2016)0710).

         (3)  UL C 366, 27.10.2017, str. 7.

         (4)  Sprejeta besedila, P8_TA(2016)0477.

         (5)  Sprejeta besedila, P8_TA(2017)0049.

         (6)  Sprejeta besedila, P8_TA(2017)0358.

         (7)  Akt o volitvah predstavnikov Evropskega parlamenta s splošnimi neposrednimi volitvami, priložen Sklepu Sveta 76/787/ESPJ, EGS, Euratom (UL L 278, 8.10.1976, str. 1.), kakor je bil spremenjen s Sklepom Sveta 93/81/Euratom, ESPJ, EGS (UL L 33, 9.2.1993, str. 15) in Sklepom Sveta 2002/772/ES, Euratom (UL L 283, 21.10.2002, str. 1).

            PRILOGA

            Sporazum med Evropskim parlamentom in Evropsko komisijo o spremembi točke 4 Okvirnega sporazuma o odnosih med Evropskim parlamentom in Evropsko komisijo

            (Besedilo Priloge na tem mestu ni navedeno, saj je enako sporazumu, kot je objavljen v UL L 45 z dne 17. februarja 2018, str. 46.)


               21.12.2018

               SL

               Uradni list Evropske unije

               C 463/73

      P8_TA(2018)0022
      Ustanovitev posebnega odbora o postopku Unije za registracijo pesticidov
      Sklep Evropskega parlamenta z dne 6. februarja 2018 o ustanovitvi posebnega odbora o postopku Unije za registracijo pesticidov, njegove pristojnosti, številčna sestava in mandat (2018/2534(RSO))
      (2018/C 463/16)

         Evropski parlament,

                  —

                  ob upoštevanju predloga sklepa konference predsednikov,

                  —

                  ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1),

                  —

                  ob upoštevanju Uredbe Komisije (EU) št. 546/2011 z dne 10. junija 2011 o izvajanju Uredbe (ES) št. 1107/2009 Evropskega parlamenta in Sveta glede enotnih načel za ocenjevanje in registracijo fitofarmacevtskih sredstev (2),

                  —

                  ob upoštevanju Izvedbene uredbe Komisije (EU) 2016/1056 z dne 29. junija 2016 o spremembi Izvedbene Uredbe (EU) št. 540/2011 glede podaljšanja veljavnosti registracije aktivne snovi glifosat (3) in Izvedbene uredbe Komisije (EU) 2016/1313 z dne 1. avgusta 2016 o spremembi Izvedbene Uredbe (EU) št. 540/2011 glede pogojev za registracijo aktivne snovi glifosat (4),

                  —

                  ob upoštevanju Izvedbene uredbe Komisije (EU) 2017/2324 z dne 12. decembra 2017 o podaljšanju odobritve aktivne snovi glifosat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (5),

                  —

                  ob upoštevanju svojih resolucij z dne 13. aprila 2016 (6) in 24. oktobra 2017 (7) o osnutku Izvedbene uredbe Komisije o podaljšanju odobritve aktivne snovi glifosat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi (EU) št. 540/2011,

                  —

                  ob upoštevanju sklepa Evropskega varuha človekovih pravic z dne 18. februarja 2016 v zadevi 12/2013/MDC glede prakse Komisije v zvezi z izdajo dovoljenj in dajanjem v promet fitofarmacevtskih sredstev (pesticidov),

                  —

                  ob upoštevanju Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (8),

                  —

                  ob upoštevanju sodbe Sodišča Evropske unije z dne 23. novembra 2016 v zadevi C-442/14 Bayer CropScience SA-NV, Stichting De Bijenstichting proti College voor de toelating van gewasbeschermingsmiddelen en biociden,

                  —

                  ob upoštevanju člena 197 Poslovnika,

                  A.

                  ker so bili izraženi pomisleki glede ocene glifosata, zlasti glede tega, ali je bila narejena neodvisna, objektivna in pregledna ocena, ali so bila ustrezno uporabljena merila za razvrstitev iz Uredbe (ES) št. 1272/2008 Evropskega parlamenta in Sveta (9) in ali so bile pravilno uporabljene ustrezne smernice;

                  B.

                  ker so bili izraženi pomisleki, kako je Evropska komisija uporabila merila za odobritev in previdnostno načelo iz Uredbe (ES) št. 1107/2009, ko je privolila v tehnično podaljšanje odobritve glifosata leta 2016 in ko je sprejela Izvedbeno uredbo (EU) 2016/1313 in Izvedbeno uredbo (EU) 2017/2324;

                  1.

                  sklene ustanoviti posebni odbor o postopku Unije za registracijo pesticidov, ki bo imel naslednje, strogo opredeljene odgovornosti:

                              (a)

                              analizirati in oceniti postopek za odobritev pesticidov v Uniji, vključno z uporabljeno metodologijo in njeno znanstveno kakovostjo, neodvisnostjo postopka od industrije ter preglednostjo postopka odločanja in njegovih rezultatov;

                              (b)

                              analizirati in oceniti (s pristopom, ki temelji na dokazih) morebitne neuspehe ustreznih agencij EU pri znanstveni oceni odobritve ali podaljšanja odobritve aktivnih snovi, kot so glifosat, ter kako agencije EU upoštevajo veljavna ustrezna pravila, smernice in kodekse ravnanja Unije;

                              (c)

                              analizirati in oceniti zlasti, ali je Komisija pri sprejemanju odločitev v zvezi s pogoji odobritve glifosata in podaljšanja odobritve glifosata ravnala v skladu z določbami Uredbe (ES) št. 1107/2009;

                              (d)

                              analizirati in oceniti morebitno nasprotje interesov na vseh ravneh postopka odobritve, tudi na ravni nacionalnih organov države članice poročevalke, odgovorne za poročilo o oceni, pripravljeno v skladu z Uredbo (ES) št. 1107/2009;

                              (e)

                              analizirati in oceniti, ali imajo agencije EU, odgovorne za ocenjevanje in razvrstitev aktivnih snovi, ustrezno usposobljeno osebje in finančna sredstva, ki jim omogočajo izpolnjevanje njihovih obveznosti; analizirati in oceniti možnost, da naročijo in/ali opravijo neodvisno raziskavo in testiranje in ju financirajo;

                              (f)

                              posredovati priporočila, za katera meni, da so potrebna za postopek Unije za registracijo pesticidov, da se doseže visoka raven varstva zdravja ljudi in živali ter okolja; opravljati obiske in predstavitve s tem namenom z institucijami in ustreznimi agencijami EU kot tudi z mednarodnimi in nacionalnimi institucijami, nevladnimi organizacijami in zasebnimi organi;

                  2.

                  poudarja, naj se vsa priporočila posebnega odbora predstavijo pristojnim stalnim odborom Parlamenta, ki po potrebi v skladu z njimi ukrepajo;

                  3.

                  sklene, da pristojnosti in razpoložljiva sredstva stalnih odborov Parlamenta, odgovornih za sprejetje, spremljanje in izvajanje zakonodaje Unije, ki se nanaša na področje pristojnosti posebnega odbora, ostanejo nespremenjeni;

                  4.

                  sklene, da sestanki potekajo brez navzočnosti javnosti, ko delo posebnega odbora vključuje predstavitev dokazov tajne narave, pričevanja, ki vsebujejo osebne podatke, ali izmenjavo mnenj ali predstavitve (v prisotnosti drugih organov in teles), ki vsebujejo zaupne informacije, vključno z znanstvenimi študijami ali deli študij, ki jim je v skladu s členom 63 Uredbe (ES) št. 1107/2009 zagotovljen status zaupnosti; prav tako sklene, da imajo priče in izvedenci pravico dajati izjave ali pričati brez navzočnosti javnosti;

                  5.

                  sklene, da se seznami ljudi, ki so povabljeni na javne seje, seznami tistih, ki se jih udeležijo, in zapisniki teh sej objavijo;

                  6.

                  sklene, da se zaupni dokumenti, ki jih je prejel posebni odbor, obravnavajo v skladu s postopkom iz člena 210a Poslovnika; poleg tega sklene, da se te informacije uporabijo izključno za pripravo končnega poročila posebnega odbora;

                  7.

                  sklene, da ima posebni odbor v skladu s členom 199(1) Poslovnika 30 članov;

                  8.

                  sklene, da mandat posebnega odbora traja devet mesecev, razen če Parlament pred njegovim iztekom ta rok podaljša, in da se za začetek mandata šteje datum ustanovitvene seje odbora; sklene, da posebni odbor Parlamentu predloži končno poročilo, ki naj vsebuje dejanske ugotovitve in priporočila o tem, katere ukrepe in pobude je treba sprejeti.

         (1)  UL L 309, 24.11.2009, str. 1.

         (2)  UL L 155, 11.6.2011, str. 127.

         (3)  UL L 173, 30.6.2016, str. 52.

         (4)  UL L 208, 2.8.2016, str. 1.

         (5)  UL L 333, 15.12.2017, str. 10.

         (6)  Sprejeta besedila, P8_TA(2016)0119.

         (7)  Sprejeta besedila, P8_TA(2017)0395.

         (8)  UL L 55, 28.2.2011, str. 13.

         (9)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).


               21.12.2018

               SL

               Uradni list Evropske unije

               C 463/82

      P8_TA(2018)0028
      Nenasprotovanje izvedbenemu ukrepu: datuma začetka uporabe dveh delegiranih uredb
      Sklep Evropskega parlamenta, da ne nasprotuje delegirani uredbi Komisije z dne 20. decembra 2017 o spremembi Delegirane uredbe (EU) 2017/2358 in Delegirane uredbe (EU) 2017/2359 v zvezi z njunima datumoma začetka uporabe (C(2017)08681 – 2017/3032(DEA))
      (2018/C 463/19)

         Evropski parlament,

                  —

                  ob upoštevanju delegirane uredbe Komisije (C(2017)08681) (delegirana uredba o spremembi),

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 24. januarja 2018,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Direktive (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (1) in zlasti njenega člena 25(2), člena 28(4), člena 29(4) in (5), člena 30(6) in člena 39(5),

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 6. februarja 2018,

                  A.

                  ker bi se morala delegirana uredba o spremembi začeti izvajati pred 23. februarjem 2018, ki je datum začetka veljavnosti Delegirane uredbe Komisije (EU) 2017/2358 in Delegirane uredbe Komisije (EU) 2017/2359 (delegirani uredbi), in ker bi v primeru, da bi Parlament v celoti izkoristil trimesečno obdobje pregleda, ki mu je na voljo, delegirani uredbi začeli veljati pred spremenjenim datumom začetka uporabe Direktive (EU) 2016/97 (direktiva o distribuciji zavarovalnih produktov) in sicer 1. oktobrom 2018, kot je Komisija predlagala v svojem predlogu direktive Evropskega parlamenta in Sveta o spremembi Direktive (EU) 2016/97 v zvezi z datumom začetka uporabe ukrepov za prenos v državah članicah (COM(2017)0792);

                  B.

                  ker bi hitra objava delegirane uredbe o spremembi v uradnem listu omogočila uskladitev datumov začetka uporabe dveh delegiranih uredb s spremenjenim datumom začetka uporabe direktive o distribuciji zavarovalnih produktov;

                  C.

                  ker se to ujema s sklepom Parlamenta z dne 25. oktobra 2017 (2), da ne bo nasprotoval omenjenima direktivama, v katerem od Komisije zahteva, da oceni, ali se lahko datum začetka uporabe direktive o distribuciji zavarovalnih produktov premakne na 1. oktober 2018;

                  1.

                  izjavlja, da ne nasprotuje delegirani uredbi o spremembi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 26, 2.2.2016, str. 19.

         (2)  Sprejeta besedila, P8_TA(2017)0404 in P8_TA(2017)0405.


               21.12.2018

               SL

               Uradni list Evropske unije

               C 463/68

      P8_TA(2018)0027
      Nenasprotovanje izvedbenemu ukrepu: spremembe Mednarodnega standarda računovodskega poročanja 9
      Sklep Evropskega parlamenta, da ne nasprotuje osnutku uredbe Komisije o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta v zvezi s spremembami Mednarodnega standarda računovodskega poročanja 9 (D054380/02 – 2017/3018(RPS))
      (2018/C 463/13)

         Evropski parlament,

                  —

                  ob upoštevanju osnutka uredbe Komisije (D054380/02,

                  —

                  ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,

                  —

                  ob upoštevanju pisma Komisije z dne 18. decembra 2017, v katerem le-ta poziva Parlament, naj izjavi, da ne bo nasprotoval osnutku uredbe,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 24. januarja 2018,

                  —

                  ob upoštevanju člena 5a Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2),

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 106(4)(d) in člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 6. februarja 2018,

                  A.

                  ker je Upravni odbor za mednarodne računovodske standarde dne 12. oktobra 2017 objavil spremembe Mednarodnega standarda računovodskega poročanja (MSRP) 9 – Finančni instrumenti; ker je namen teh sprememb ustvariti jasnost in doslednost pri razvrščanju dolžniških instrumentov z negativnimi možnostmi predčasnega odplačila;

                  B.

                  ker je Evropska svetovalna skupina za računovodsko poročanje 10. novembra 2017 Komisiji priporočila, naj podpre te spremembe; ker v tem priporočilu obravnava nekatera vprašanja, ki jih je v pismu z dne 8. novembra 2017, naslovljenim na skupino, izpostavila Evropska centralna banka;

                  C.

                  ker je Komisija ugotovila, da razlaga izpolnjuje tehnična merila za sprejetje v skladu s členom 3(2) Uredbe (ES) št. 1606/2002 in meni, da bi predlagana sprememba samo ohranila sedanje stanje pri računovodenju odplačne vrednosti za te posebne instrumente iz obdobja pred uvedbo MSRP 9;

                  D.

                  ker je Upravni odbor za mednarodne računovodske standarde določil 1. januar 2019 kot začetek uporabe te spremembe MSRP 9, s tem da se dovoli uporaba tudi pred tem datumom; ker se računovodenje za finančne instrumente v skladu z MSRP 9 uporablja že od 1. januarja 2018; ker finančne institucije, ki pri računovodenju uporabljajo Mednarodne standarde računovodskega poročanja, ne morejo uporabljati pristopa iz predlagane spremembe pred njenim sprejetjem in objavo;

                  E.

                  ker je Komisija nameravala spremembe Uredbe (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov (3) objaviti pred koncem marca 2018, da bi se lahko uporabljali za finančna obdobja, ki se začnejo 1. januarja 2018 ali po tem datumu;

                  1.

                  izjavlja, da ne nasprotuje osnutku uredbe Komisije;

                  2.

                  naroči svojemu predsedniku, naj ta sklep posreduje Komisiji, in Svetu v vednost.

         (1)  UL L 243, 11.9.2002, str. 1.

         (2)  UL L 184, 17.7.1999, str. 23.

         (3)  UL L 320, 29.11.2008, str. 1.


               21.12.2018

               SL

               Uradni list Evropske unije

               C 463/70

      P8_TA(2018)0020
      Zahteva za odvzem imunitete Steevu Brioisu
      Sklep Evropskega parlamenta z dne 6. februarja 2018 o zahtevi za odvzem imunitete Steevu Brioisu (2017/2221(IMM))
      (2018/C 463/14)

         Evropski parlament,

                  —

                  ob upoštevanju zahteve za odvzem imunitete Steevu Brioisu, ki jo je dne 25. septembra 2017 posredoval minister za pravosodje Francoske republike na zahtevo generalnega tožilca pritožbenega sodišča v mestu Douai v zvezi s pritožbo, ki jo je vložila civilna stranka proti Steevu Brioisu zaradi storitve kaznivega dejanja javne razžalitve posameznika (injures publiques envers un particulier), in ki je bila razglašena na plenarnem zasedanju 2. oktobra 2017,

                  —

                  ob upoštevanju dodatnih informacij, ki jih je javno tožilstvo okrožnega sodišča v Douaiu posredovalo v pismu z dne 12. decembra 2017,

                  —

                  po zagovoru Steeva Brioisa v skladu s členom 9(6) Poslovnika,

                  —

                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

                  —

                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

                  —

                  ob upoštevanju člena 26 ustave Francoske republike,

                  —

                  ob upoštevanju člena 5(2), člena 6(1) in člena 9 Poslovnika,

                  —

                  ob upoštevanju poročila Odbora za pravne zadeve (A8-0011/2018),

                  A.

                  ker je generalni tožilec pritožbenega sodišča v Douaiu v zvezi s sodnim postopkom pred okrožnim sodiščem v Douaiu zahteval odvzem poslanske imunitete poslanca Evropskega parlamenta Steeva Brioisa; ker je pravosodni minister Francoske republike to zahtevo posredoval Evropskemu parlamentu;

                  B.

                  ker se zahteva za odvzem poslanske imunitete Steevu Brioisu nanaša na sodne postopke v zvezi z javno razžalitvijo posameznika (drugi odstavek člena 29, drugi odstavek člena 33 in člen 23 Akta z dne 29. julija 1881) in sicer zaradi domnevno žaljivih komentarjev, ki so jih številni uporabniki interneta objavili kot odgovor na besedilo, ki ga je Steeve Briois objavil 23. decembra 2015 na svoji strani na Facebooku, in ki jih Steeve Briois ni nemudoma odstranil; ker je javni tožilec okrožnega sodišča v Douaiu na zahtevo Odbora za pravne zadeve potrdil, da so bili omenjeni komentarji 21. novembra 2017 še vedno na spletu;

                  C.

                  ker se v skladu s členom 8 Protokola št. 7 zoper člana Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

                  D.

                  ker v skladu s členom 9 Protokola št. 7 poslanci med zasedanjem Evropskega parlamenta na ozemlju svoje države uživajo imunitete, priznane poslancem parlamenta te države;

                  E.

                  ker je med drugim v členu 26 ustave Francoske republike določeno, da se poslanca ne sme prijeti zaradi kaznivega dejanja ali mu kako drugače odvzeti ali omejiti prostost brez predhodnega dovoljenja parlamenta;

                  F.

                  ker se člena 8 in 9 protokola št. 7 medsebojno izključujeta (2);

                  G.

                  ker se očitki proti Steevu Brioisu in posledična zahteva po odvzemu njegove poslanske imunitete neposredno ne nanašajo na mnenje ali glas, ki naj bi ju izrazil pri opravljanju svojih dolžnosti poslanca Evropskega parlamenta, ampak na dejstvo, da s svoje strani na Facebooku domnevno ni odstranil številnih komentarjev tretjih oseb, ki jih je napadena oseba občutila kot žaljive;

                  H.

                  ker se zato imuniteta, dodeljena po členu 8 Protokola št. 7, ne uporablja, in se zadeva nanaša v celoti na člen 9 istega protokola;

                  I.

                  ker Parlament ni našel otipljivega dokaza za fumus persecutionis, torej dovolj resnega in utemeljenega suma, da je bil primer sprožen z namenom, da bi se poslancu politično škodovalo;

                  1.

                  sklene, da se Steevu Brioisu odvzame imuniteta;

                  2.

                  naroči svojemu predsedniku, naj ta sklep in poročilo pristojnega odbora nemudoma posreduje ministru za pravosodje Francoske republike in Steevu Brioisu.

         (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

         (2)  Združeni zadevi C-200/07 in C-201/07, Marra, naveden zgoraj, točka 45.